als_Latn dik_Latn sag_Latn
Mbi 50 mijë vota shqiptare që shkuan në llogari të LSDM-së dhe kreut të saj Zoran Zaev nuk e kanë shtuar peshën politike të shqiptarëve në përbërjen e re të qeverisë.
Nga gjithsej 26 ministri, shqiptarët drejtojnë vetëm 8 sosh, që në përqindje i bie se hisja tyre në kabinetin e ri qeveritar është 30%.
Përveç ministrive të Drejtësisë dhe Ekonomisë, BDI dhe Aleanca për Shqiptarët do të jenë titullarë të ministrive pak të rëndësishme.
Shpresat që roli i shqiptarëve në vendimmarrje do të vinte në spikamë janë kthyer në zhgënjim të plotë.
Ndonëse negociatat mes LSDM-së dhe partive shqiptare kanë zgjatur disa javë, ministria e Jashtme, ajo e Punëve të Brendshme si dhe ministria e Financave do të drejtohen nga maqedonasit.
Roli pivotal i shqiptarëve që LSDM të vijë në pushtet nuk është shprehur edhe në fuqizimin e tyre në vendimmarrje. Partia e Zoran Zaevit ka vendosur që vetëm shqiptari, Edmond Ademi, të jetë në funksionin e ministrit pa portofol.
Për katër vitet e ardhshme, nëse supozojmë se qeveria e Zaevit do të përfundojë mandatin e saj të plotë, shqiptarët do të jenë larg të qenët subjekt në vendimmarrjen nacionale në Maqedoni.
Në gjuhërenë e kinematografisë, ‘walla-walla scene’ është term që nënkupton zhurmërinë e një dialogu të sajuar në prapaskenë, ku karaktere tretësore nga sfondi bëhen sikur flasin me qëllim të dhënies se efektit të një skene sa më realiste.
Me funksione për integrime evropiane e me ministri si ajo e Shëndetësisë, shqiptarët do të jenë karaktere tretësore që sajojnë ‘normalitetin’ e një qeverie që nuk përmbush as për së afërmi nevojat e 1/3 të popullatës.
als_Latn als_Latn als_Latn als_Latn als_Latn als_Latn als_Latn als_Latn als_Latn